गिरिजा प्रसाद कोइराला नेपाली कांग्रेसको सभापति थिए। उनी चार पटक नेपालको प्रधानमन्त्री भए - 2048 जेठ 12 	देखि 2051 मंसिर 14, 2055 वैशाख 2 	देखि 2056 जेठ 17, 2056 चैत्र 9 	देखि 2058 साउन 11 र 2065 जेठ 15 	देखि 2065 भदौ 2 1991 देखि 1994, 1998 देखि 1999, 2000 देखि 2001, र 2006 देखि 2008 सम्म। उनी सन् 1959 पछिको पहिलो जननिर्वाचित प्रधानमन्त्री भएका थिए। त्यति बेला उनका दाजु विश्वेश्वर प्रसाद कोइराला र उनको राजनैतीक पार्टी नेपाली कांग्रेसले नेपालको प्रथम लोकतान्त्रिक निर्वाचन अत्याधिक बहुमत ल्याएको थियो। उनी नेपाली काङ्ग्रेसका सभापति र सात राजनैतीक दलहरूको मोर्चाको नेता थिए। उनी 60 वर्षभन्दा धेरै समय देखि राजनीतिमा संलग्न भएका थिए। उनले आफ्नो राजनीतिक जीवनको सुरूवात, आफ्नो गृहनगर बिराटनगरको जुट मिलका श्रमिक नेताको रूपमा सुरू गरेका थिए। वि.स. 2066 साल चैत 7 गते मध्यान्ह 12 बजेर 10 मिनेट जाँदा उनको निधन भयो।